The Lemonheads

**The Lemonheads** é unha banda de rock alternativo estadounidense formada na cidade de Boston en 1986. O seu líder e único membro permanente é o guitarrista e vocalista Evan Dando. En 1997 a banda deixou de tocar e no ano 2005 Evan decidiu retomar o proxecto e editou *The Lemonheads* en 2006.

## Historia 
### Primeiros anos 
Evan Dando, Ben Deily e Jesse Peretz formaron The Lemonheads na súa adolescencia cando asistían á Commonwealth School en Boston. Orixinalmente a banda chamábase The Whelps, ata que a inspiración chegoulles dun tipo de larpeirada, que segundo Dando era "doce no interior e amargo no exterior". O grupo gravou e autoeditou un EP de 7" chamado *Laughing All the Way to the Cleaners*, e o seu primeiro concerto foi o día 18 de agosto de 1986.

Despois do instituto, Dando matriculouse na Skidmore College pero non puido manter as súas notas e deixou as clases para continuar coa súa carreira musical. A banda asinou co selo local Taang! Records e editou con el os álbums *Hate Your Friends* (1987), *Creator* (1988) e *Lick* (1989), con Deily e Dando compartindo as voces principais e as composicións. Inicialmente tamén compartían as tarefas de guitarra principal e batería, pero cando isto se volveu inviable, contrataron baterías como Doug Trachten, John Strohm e Mark Natola para completar a formación. Como os tres álbums foron compilados a partir de varias sesións de gravación dende 1986 en diante, as formacións de cada álbum variaron considerablemente dunha canción a outra. O grupo gozou dunha boa cantidade de tempo de emisión na radios universitarias e fíxose popular no tempo da aparición da escena indie rock, ata que Deily deixou a banda en 1989. Dando recrutou entón a David Ryan para a batería e asinou co grande selo Atlantic Records, editando o álbum *Lovey* en agosto de 1990. A banda gozou dalgún éxito nas radios universitarias e de cara ao público xeral. A canción que dá título ao álbum, "It's a Shame About Ray", tamén tivo éxito comercial. Malia a popularidade do grunge, Dando confundiu aos fans e á súa propia nai ao baixar os amplificadores no álbum, segundo lle dixo ao escritor de *Guitar World* Jim Beaugez: "Buscabamos un son de radio AM. Soaba moi diferente; destacou naquel momento. A miña nai dixo: 'Que estades facendo? O voso tipo de música volveuse moi popular. Por que o estades cambiando?' Estaba preocupada". Durante os anos 1992 e 1993 a faciana de Dando apareceu en bastantes portadas de revistas, e foi incluído na lista das 50 persoas máis fermosas da revista *People*.

Agora composta por Dando, Dalton e Ryan, a banda renomeouse oficialmente de "Lemonheads" a "The Lemonheads" antes da publicación do seu seguinte traballo. En outubro de 1993 editaron o álbum *Come on Feel the Lemonheads*.
miniatura|Evan Dando en 2005
Dando fixo amizade con Oasis e apareceu nos concertos da banda. A esas alturas os problemas de Dando coas drogas comezaban a facerse evidentes. Nunha entrevista perdeu a súa voz despois de fumar crack, e el admitiu ter un problema de adicción. A banda fixo unha pausa e Dando entrou en rehabilitación.

En 1996 Dando reformou The Lemonheads cunha formación completamente nova, contando con John Strohm (antes en Blake Babies e que xa tocara a bantería nos primeiros anos do grupo), Murph (ex-Dinosaur Jr.) e o baixista Bill Gibson (antes na banda australiana Eastern Dark). Esta formación editou o álbum *Car Button Cloth*, que amosaba o lado máis escuro de Dando.

En marzo de 2008 apareceu unha edición *deluxe* do seu álbum de 1992 ''It's a Shame About Ray*, lanzada polo selo Rhino Records. Esta ten demos, caras-b e un DVD co material que aparecera previamente no VHS *Two Weeks In Australia*, que amosaba imaxes da súa xira por este país despois do lanzamento do álbum. Para promover a reedición, Dando, Ruhtenberg e Ashley interpretárono enteiramente en varios concertos entre marzo e maio do 2008. Posteriormente a banda marchou a Europa con Vess Ruhtenberg e P. David Hazel (batería).

O 23 de xuño do 2009 The Lemonheads editou *Varshons'', unha colección de once versións, con temas de Gram Parsons, Wire, GG Allin e Christina Aguilera. O álbum conta coa colaboración da actriz Liv Tyler, que fai un dueto no tema de Leonard Cohen "Hey That's No Way To Say Goodbye".

## Discografía 
## Notas 
## Véxase tamén 
### Ligazóns externas 
* Páxina oficial da banda (en inglés)